3 dood, 30 beseer in KZN-ongelukFoto: ER24PMB, Twitter Drie persone is Sondagoggend omstreeks 06:00 dood en minstens 30 beseer in ŉ ongeluk op die N3 naby Hilton in KwaZulu-Natal. “Volgens berigte op die toneel het ŉ enkelkajuitbakkie die pad verlaat en 100 meter verder teen ŉ boom tot stilstand gekom,” het Chris Botha, woordvoerder van Netcare 911, in ŉ verklaring gesê. “Ses mense was in die voertuig vasgekeer toe paramedici by die toneel opgedaag het.” Drie persone in die kajuit het aan hul beserings beswyk en is op die toneel dood verklaar. Nog drie persone het kritieke beserings opgedoen. Nog 24 persone het geringe tot ernstige beserings opgedoen. Die brandweer moes meganiese toerusting gebruik om drie persone uit die wrak te bevry. Van die persone het glo agterop die bakkie gesit en daar was ook glo persone op ‘n sleepwa. Foto: ER24